**Gospodar**

*Bragagiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adunai frunze-n grămadă

Să le-ncarc pentru gunoaie

Că nu contenesc să cadă

Presărându-se ca ploaie.

Îmi priveam ograda linsă

De o-nsuflețire-n muncă

Bucuros că este strânsă

Curățel ca la poruncă.

Dar a râs vântul și plete

Lungi le-a peptănat prin arbori

Că arțarul vise-ncete

Le-a împrăștiat în grabă.

De-mi găsesc ograda plină

Iar cu stelele de aur

Parcă aripi de lumină

Risipiră un tezaur.

Ori, văzând în ce plăcere

Sufletul mi se înșală,

Cerul lacrimi de durere

Înstelă-n mândria goală.

Victor Bragagiu